JEGYZŐKÖNYV

a Délegyháza Község Önkormányzat Polgármesterének 2020. november 26-án hozott döntéseiről

A 2011. évi CXXVIII. számú a katasztrófavédelemről és a hozzá kapcsolódó egyes törvények módosításáról szóló törvény 46. § (4) bekezdés értelmében:

*„ Veszélyhelyzetben a települési önkormányzat képviselő-testületének, a fővárosi, megyei közgyűlésnek feladat- és hatáskörét a polgármester, illetve a főpolgármester, a megyei közgyűlés elnöke gyakorolja. Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti. ”*

A vészhelyzetre való tekintettel személyes megjelenéssel járó bizottsági és a testületi ülések elmaradnak a rendkívüli helyzet fennállásának időtartama alatt.

Délegyháza Község Önkormányzatának Polgármestere a következő napirendi pontok vonatkozásában döntött:

1. **Ingatlanügyek**
   1. **Délegyháza 139 hrsz-ú és délegyháza 140 hrsz-ú ingatlanok telekalakítási eljárása**
   2. **Intézményfejlesztési hozzájárulások mértékének felülvizsgálata**
2. **Víziállás ügyek**


**2.1. Bagyánszki Pálné - délegyháza 498 hrsz-ú ingatlan előtt elhelyezett stég fennmaradási engedély kérelme**

**2.2. Jani Péter - délegyháza 499 hrsz-ú ingatlan előtt elhelyezett stég fennmaradási engedély kérelme**

* 1. Délegyháza Község Önkormányzatának Polgármestere az első napirendi pont 1.1. alpontja tekintetében az alábbi határozatot hozta:

**238/2020.(XI.26.) számú képviselő-testületi határozat**

**Délegyháza Község Önkormányzatának Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (továbbiakban Kat.) 46.§-ának (4) bekezdése alapján a Képviselő-testület jogkörében eljárva – a Képviselő-testület korábbi ezirányú döntéseivel összhangban - elhatározza, hogy egyesíteni kívánja Délegyháza Község Önkormányzat 1/1 arányú tulajdonában lévő Délegyháza 139 hrsz-ú, 1764 m2 térmértékű kivett beépítetlen terület megjelölésű, valamint szintén Délegyháza Község Önkormányzat 1/1 arányú tulajdonában lévő Délegyháza 140 hrsz-ú, 4949 m2 térmértékű kivett beépített terület megjelölésű ingatlanjait, így hozzájárul jelen határozat elválaszthatatlan részét képező – Dr. Winklerné Füry Klára (………………., ingatlanrendező földmérő mérnök – ing. rend. min. szám: ……….) által készített 38/2020. munkaszámú, a Pest Megyei Kormányhivatal Földhivatali Főosztály Földhivatali Osztály 10. által 2020.11.02. napján - változási vázrajz alapján megvalósítandó telekalakításhoz az alábbiak szerint:**

****

**Délegyháza Község Önkormányzatának Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (továbbiakban Kat.) 46.§-ának (4) bekezdése alapján a Képviselő-testület jogkörében eljárva felhatalmazza dr. Riebl Antal polgármestert, hogy a fent hivatkozott telekalakítási eljárás során Délegyháza Község Önkormányzat képviseletében eljárjon, valamint hogy a további szükséges intézkedéseket megtegye.**

**A telekalakítással, valamint a földhivatali eljárással járó mindennemű ügyintézés kötelezettség, valamint költség Délegyháza Község Önkormányzatát terheli.**

**Határidő: folyamatosan**

**Felelős: polgármester, jegyző**

* 1. Délegyháza Község Önkormányzatának Polgármestere az első napirendi pont 1.2. alpontja tekintetében az alábbi határozatokat hozta:

**239/2020.(XI.26.) számú képviselő-testületi határozat**

**Délegyháza Község Önkormányzatának Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (továbbiakban Kat.) 46.§ - ának (4) bekezdése alapján a Képviselő-testület jogkörében eljárva – a Képviselő-testület korábbi ezirányú szándékával összhangban - elhatározza, hogy a korábban meghozott 235/2018.(XI.21.) számú Képviselő-testületi határozatban foglaltakat módosítja az alábbiak szerint:**

**Délegyháza Község Önkormányzatának Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (továbbiakban Kat.) 46.§ - ának (4) bekezdése alapján a Képviselő-testület jogkörében eljárva elhatározza, hogy belterületbe vonási kérelmek esetén, Kérelmezők által előterjesztett, a termőföld védelméről szóló 2007. évi CXXIX törvény 15. § -ban foglaltak alapján történő belterületbe vonási kérelmek földhivatalhoz való benyújtása feltételeként szabja, hogy Kérelmezők az ingatlan belterületbe vonásának teljes anyagi terhét és jogszerű megvalósítását külön megállapodásban, ú.n. településrendezési szerződésben vállalják. A településrendezési szerződésben rögzítésre kerül, hogy a belterületbe vonással járó intézményfejlesztési hozzájárulás mértéke minden esetben 2 500 Ft/m2 + Áfa, és mely összeget Kérelmezők az eljárás megindítása előtt, a településrendezési szerződés aláírását követő maximum 30 napon belül kötelesek megfizetni Délegyháza Község Önkormányzata felé. Jelen határozatban foglaltaktól eltérni csak kivételes esetben, kizárólag szociális rászorultsági okból – a Szociális - Egészségügyi Bizottság előzetes támogató álláspontja mellett – külön Képviselő-testületi határozat meghozatalával lehetséges.**

**Délegyháza Község Önkormányzatának Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (továbbiakban Kat.) 46.§ - ának (4) bekezdése alapján a Képviselő-testület jogkörében eljárva felkéri hivatalát, hogy a szükséges intézkedéseket megtegye, valamint felhatalmazza dr. Riebl Antal polgármestert, hogy az intézményfejlesztési hozzájárulásról, valamint a belterületbe vonás feltételeiről szóló településrendezési szerződéseket a továbbiakban jelen határozatban foglaltak alapján készítse elő és írja alá.**

**Délegyháza Község Önkormányzat Képviselő-testülete**

**Határidő: azonnal**

**Felelős: Jegyző, Polgármester**

**240/2020.(XI.26.) számú képviselő-testületi határozat**

**Délegyháza Község Önkormányzatának Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (továbbiakban Kat.) 46.§ - ának (4) bekezdése alapján a Képviselő-testület jogkörében eljárva – a Képviselő-testület korábbi ezirányú szándékával összhangban - elhatározza, hogy a korábban meghozott 42/2019.(II.12.) számú Képviselő-testületi határozatban foglaltakat módosítja az alábbiak szerint:**

**Délegyháza Község Önkormányzatának Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (továbbiakban Kat.) 46.§ - ának (4) bekezdése alapján a Képviselő-testület jogkörében eljárva elhatározza, hogy a településrendezési eszközök módosítását érintő kérelmek elbírálása esetén Kérelmezők által előterjesztett módosítási igények rendezési tervben történő jogszerű átvezetését - a szerződött településtervező egyező megvalósíthatósági szakvéleménye esetén – akkor teljesíti, ha Kérelmezők a módosítási eljárásának szerződött településtervező által megállapított teljes anyagi terhét megállapodásban, ú.n. településrendezési szerződésben vállalják. A településrendezési szerződésben rögzítésre kerül, hogy a módosítási eljárással járó intézményfejlesztési hozzájárulás mértéke minden esetben minimum 2 500 Ft/m2 + Áfa, és mely összeget Kérelmezők az eljárás megindítása előtt, a településrendezési szerződés aláírását követő maximum 30 napon belül kötelesek közérdekű felajánlás jogcímén megfizetni Délegyháza Község Önkormányzata felé. Jelen határozatban foglaltaktól eltérni csak kivételes esetben, kizárólag szociális rászorultsági okból – a Szociális - Egészségügyi Bizottság előzetes támogató álláspontja mellett – külön Képviselő-testületi határozat meghozatalával lehetséges.**

**Délegyháza Község Önkormányzatának Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (továbbiakban Kat.) 46.§ - ának (4) bekezdése alapján a Képviselő-testület jogkörében eljárva felkéri hivatalát, hogy a szükséges intézkedéseket megtegye, valamint felhatalmazza dr. Riebl Antal polgármestert, hogy az intézményfejlesztési hozzájárulásról, valamint a településrendezési eszközök módosítását érintő egyéb feltételekről szóló településrendezési szerződéseket a továbbiakban jelen határozatban foglaltak alapján készítse elő és írja alá.**

**Határidő: azonnal**

**Felelős: Jegyző, Polgármester**

**241/2020.(XI.26.) számú képviselő-testületi határozat**

**Délegyháza Község Önkormányzatának Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (továbbiakban Kat.) 46.§ - ának (4) bekezdése alapján a Képviselő-testület jogkörében eljárva – a Képviselő-testület korábbi ezirányú szándékával összhangban - elhatározza, hogy a korábban meghozott 43/2019.(II.12.) számú Képviselő-testületi határozatban foglaltakat módosítja az alábbiak szerint:**

**Délegyháza Község Önkormányzatának Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (továbbiakban Kat.) 46.§ - ának (4) bekezdése alapján a Képviselő-testület jogkörében eljárva elhatározza, hogy az egyes telekalakítási eljárások során keletkező közutak önkormányzati tulajdonba-vételét kizárólag az alábbi feltételek együttes megvalósulása esetén teljesíti:**

1. **A telekalakítás során keletkező közút (és az általa kiszolgált ingatlanok) már összközműves állapotú(ak), azaz ivóvízzel, csatornával, gázzal és elektromos árammal ellátott(ak),**
2. **a keletkező közút szilárd útburkolattal rendelkezik (aszfalt, vagy mart aszfaltburkolat), valamint az út csapadékvíz-elvezetése megoldott (szikkasztóárkokkal, vagy nyílt árokkal,**
3. **az út által kiszolgált ingatlanok közvilágítása megoldott (minimum 30 méterenként kihelyezett szabványos közvilágítási lámpatesttel),**

**illetve Kérelmező fenti 1-3 pontban foglaltak teljesítésére szerződéses kötelezettséget vállal, mely szerződésben foglalt kötelezettségek teljesítésére megfelelő biztosítékot (pl.: fedezet rendelkezésre állásának biztosítása, jelzálog, készfizető kezesség stb.) nyújt.**

**Fenti feltételek teljesítésén túl a közút későbbi kezelése érdekében a telekalakítás során az alakítandó ingatlan(ok) tulajdonosa(i) kötelesek Délegyháza Község Önkormányzata részére az alakítandó ingatlan(ok) területnagyságát alapul véve számított minimum 2 500 Ft/m2 + Áfa összegűintézményfejlesztési hozzájárulást közérdekű felajánlás jogcímén megfizetni.**

**Amennyiben a fenti 1-3. pontban foglalt feltételek bármilyen okból nem, vagy csak részben teljesíthetők, úgy Délegyháza Község Önkormányzata az intézményfejlesztési hozzájárulás mértékét az elmaradt beruházás kalkulált összegének mértékével növelheti.**

**Délegyháza Község Önkormányzat kizárólag jelen határozatban foglalt követelmények teljesülése esetén hajlandó az érintett közutat/közutakat tulajdonba venni, s a későbbiekben kezelni.**

**Az intézményfejlesztési hozzájárulás megfizetése nem mentesíti az ingatlan(ok) tulajdonosa(i)t a közművesítési kötelezettség alól.**

**Délegyháza Község Önkormányzatának Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (továbbiakban Kat.) 46.§ - ának (4) bekezdése alapján a Képviselő-testület jogkörében eljárva felkéri hivatalát, hogy a szükséges intézkedéseket megtegye, valamint felhatalmazza dr. Riebl Antal polgármestert, hogy az intézményfejlesztési hozzájárulásról, valamint a telekalakítási eljárások során keletkező közutak önkormányzati tulajdonba vételét szabályozó egyéb feltételekről szóló településrendezési szerződéseket a továbbiakban jelen határozatban foglaltak alapján készítse elő és írja alá.**

**Határidő: azonnal**

**Felelős: Jegyző, Polgármester**

**242/2020.(XI.26.) számú képviselő-testületi határozat**

**Délegyháza Község Önkormányzatának Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (továbbiakban Kat.) 46.§ - ának (4) bekezdése alapján a Képviselő-testület jogkörében eljárva elhatározza, hogy a korábban meghozott 46/2020.(II.12.) számú Képviselő-testületi határozatban foglaltakat módosítja az alábbiak szerint:**

**Délegyháza Község Önkormányzatának Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (továbbiakban Kat.) 46.§ - ának (4) bekezdése alapján a Képviselő-testület jogkörében eljárva elhatározza, hogy az egyes telekalakítási eljárások során keletkező magánutak esetén a szükséges közútkezelői hozzájárulás kiadását kizárólag az alábbi feltételek együttes megvalósulása esetén teljesíti:**

1. **A telekalakítás során keletkező magánút által kiszolgált ingatlanok már összközműves állapotúak, azaz ivóvízzel, csatornával, gázzal és elektromos árammal ellátottak,**
2. **a keletkező magánút szilárd útburkolattal rendelkezik (aszfalt, vagy mart aszfaltburkolat), valamint az út csapadékvíz-elvezetése megoldott (szikkasztóárkokkal, vagy nyílt árokkal,**
3. **az út által kiszolgált ingatlanok közvilágítása megoldott (minimum 30 méterenként kihelyezett szabványos közvilágítási lámpatesttel),**

**illetve Kérelmező fenti 1-3 pontban foglaltak teljesítésére szerződéses kötelezettséget vállal, mely szerződésben foglalt kötelezettségek teljesítésére megfelelő biztosítékot (pl.: fedezet rendelkezésre állásának biztosítása, jelzálog, készfizető kezesség stb.) nyújt.**

**Fenti feltételek teljesítésén túl a telekalakítás során az alakítandó ingatlan(ok) tulajdonosa(i) kötelesek Délegyháza Község Önkormányzata részére a magánút által kiszolgált ingatlan(ok) területnagyságát alapul véve számított minimum 2 500 Ft/m2 + Áfa összegűintézményfejlesztési hozzájárulást közérdekű felajánlás jogcímén megfizetni.**

**Amennyiben a fenti 1-3. pontban foglalt feltételek bármilyen okból nem, vagy csak részben teljesíthetők, úgy Délegyháza Község Önkormányzata az intézményfejlesztési hozzájárulás mértékét az elmaradt beruházás kalkulált összegének mértékével növelheti.**

**Délegyháza Község Önkormányzat kizárólag jelen határozatban foglalt követelmények teljesülése esetén hajlandó a telekalakítási eljárás során keletkező magánutak esetén a szükséges közútkezelői hozzájárulást kiadni. Az intézményfejlesztési hozzájárulás megfizetése nem mentesíti az ingatlan(ok) tulajdonosa(i)t a közművesítési kötelezettség alól.**

**Délegyháza Község Önkormányzatának Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (továbbiakban Kat.) 46.§ - ának (4) bekezdése alapján a Képviselő-testület jogkörében eljárva felkéri hivatalát, hogy a szükséges intézkedéseket megtegye, valamint felhatalmazza dr. Riebl Antal polgármestert, hogy az intézményfejlesztési hozzájárulásról, valamint a telekalakítási eljárások során keletkező közutak önkormányzati tulajdonba vételét szabályozó egyéb feltételekről szóló településrendezési szerződéseket a továbbiakban jelen határozatban foglaltak alapján készítse elő és írja alá.**

**Határidő: azonnal**

**Felelős: Jegyző, Polgármester**

* 1. Délegyháza Község Önkormányzatának Polgármestere a második napirendi pont 2.1. alpontja vonatkozásában az alábbi határozatot hozta:

**243/2020.(XI.26.) számú képviselő-testületi határozat**

**Délegyháza Község Önkormányzatának Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (továbbiakban Kat.) 46.§-ának (4) bekezdése alapján a Képviselő-testület jogkörében eljárva megvizsgálta Bagyánszki Pálné (……………….. szám alatti lakos, a továbbiakban: Kérelmező) víziállás fennmaradási engedély kérelmét – mely kérelem Délegyháza 498 hrsz-ú (természetben: 2337 Délegyháza, Kéktó sétány 115.) ingatlan előtt a Délegyházi II. számú tavon elhelyezett (Délegyháza Község Önkormányzat tulajdonában álló Délegyháza 518/2 hrsz-ú parti sávhoz csatlakozó) víziállás fennmaradására és haszonbérleti szertődésének meghosszabbítására irányul -, s önkormányzati hatósági jogkörében eljárva**

**a víziállás fennmaradásához, valamint a mederhasználati szerződés meghosszabbításához hozzájárul, az alábbi feltételek betartása mellett:**

1. **A határozat tárgyát képező víziállásra az Önkormányzat (továbbiakban: Medertulajdonos) külön rendeletében szabályozott mederhasználati szerződést köt a Kérelmezővel. A mederhasználati szerződésben rögzítésre kerülnek víziállás és a víziállás előtti partszakasz használatával kapcsolatos jogok és kötelezettségek.**
2. **Partszabályozási vagy mederfenntartási munkák akadálytalan elvégzése érdekében a Kérelmező köteles – felhívásra – a víziállást ideiglenesen vagy véglegesen, kártalanítás nélkül (az engedély érvényességi időtartamán belül is) a mederből eltávolítani.**
3. **A felépítmény nélküli víziálláson semmiféle hozzá nem tartozó tárgy nem tárolható, azon (korlát, ülőpad, ülőpadot lefedő mobil esőtető kivételével) tartósan nem rögzíthető.**
4. **A víziálláshoz vezető parti lejárót úgy kell kialakítani, hogy az a természetes part állékonyságát vagy partvédőmű állagát ne veszélyeztesse, a parti nádas állományát ne veszélyeztesse. A parti lejárót és környezetét lezárni és lekeríteni tilos.**
5. **A víziálláson jól láthatóan és maradandóan fel kell tüntetni az engedélyes (Kérelmező) nevét, valamint a víziállás nyilvántartási számát.**
6. **A víziállás nem rendeltetésszerű használata, illetve nem megfelelő karbantartása esetén a Kérelmező kártalanítás nélkül – felhívásra – köteles a víziállást a mederből eltávolítani.**
7. **A Kérelmező folyamatosan köteles gondoskodni a víziállás biztonságos megközelíthetőségének, a víziállás biztonságos használatának feltételeiről.**
8. **A víziállás tervezett átalakításához köteles engedélyt kérni a meder tulajdonosától.**
9. **A Kérelmező köteles betartani a vizek tisztaságára, a vízi- és parti növényzet védelmére, a parti terület köztisztaságára vonatkozó külön jogszabályokat.**

**A fenti feltételek betartása mellett a víziállás használatát a Kérelmezőnek – a hatályos rendeletnek megfelelően – a szerződés megkötésétől számított öt évig engedélyezem.**

**Jelen határozat ellen fellebbezésnek helye nincs. Jelen határozat ellen a kézbesítést követő 30 napon belül a Budapest Környéki Közigazgatási és Munkaügyi Bírósághoz címzett, Délegyháza Község Önkormányzatához benyújtott keresettel lehet élni. A benyújtott keresetlevelet Délegyháza Község Önkormányzata a benyújtástól számított 15 napon belül – az ügy irataival együtt – a határkörrel és illetékességgel rendelkező Budapest Környéki Közigazgatási és Munkaügyi Bírósághoz továbbítja.**

**Indokolás**

**Bagyánszki Pálné (…………………... szám alatti lakos, a továbbiakban: Kérelmező) kérelemmel fordult Délegyháza Község Önkormányzat Képviselő – testülete felé, melyben a II. számú tóban jogszerűen elhelyezett, nyilvántartásunkban II/13. számon szereplő stégjéhez kéri a Képviselő - testület fennmaradási engedélyét. A kérelem tartalmát, a helyszín térképkivonatát, a tulajdonviszonyokat, valamint a kérelemhez csatolt iratokat és az önkormányzat nyilvántartását megvizsgálva megállapítható, hogy a víziállás kérelmezett fennmaradása az önkormányzati tulajdonú vizeken (bányatavakon) víziállások létesítésének és fenntartásának, valamint mederhasználatának szabályozásáról szóló módosításokkal egységes szerkezetű 5/2009. (II.18.) rendeletben (továbbiakban: Rendelet) előírt feltételeknek megfelel, a Rendelet korlátozó-tiltó rendelkezéseibe nem ütközik.**

**A fenti tényállás, valamint a hivatkozott jogszabályok alapján Délegyháza Község Önkormányzatának Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (továbbiakban Kat.) 46.§-ának (4) bekezdése alapján a Képviselő-testület jogkörében eljárva a határozatát a 2016. évi CL. törvényben (továbbiakban: Ákr.) szabályozott eljárásban hozta meg.**

**A fellebbezés lehetőségét az Ákr. 116. §. (4) bekezdése zárja ki, a jogorvoslati jogot az Ákr. 112. § és 114.§ biztosítja. A határkörrel és illetékességgel rendelkező Budapest Környéki Közigazgatási és Munkaügyi Bíróság hatáskörét és illetékességét a közigazgatási perrendtartásról szóló 2017. évi I. törvény 12. § (1) bekezdése és 13.§ (2) és (3) bekezdése állapítja meg.**

**Határidő: azonnal**

**Felelős: Polgármester**

* 1. Délegyháza Község Önkormányzatának Polgármestere a második napirendi pont 2.2. alpontja vonatkozásában az alábbi határozatot hozta:

**244/2020.(XI.26.) számú képviselő-testületi határozat**

**Délegyháza Község Önkormányzatának Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (továbbiakban Kat.) 46.§-ának (4) bekezdése alapján a Képviselő-testület jogkörében eljárva megvizsgálta Jani Péter (…………………. szám alatti lakos, a továbbiakban: Kérelmező) víziállás fennmaradási engedély kérelmét – mely kérelem Délegyháza 499 hrsz-ú (természetben: 2337 Délegyháza, Kéktó sétány 116.) ingatlan előtt a Délegyházi II. számú tavon elhelyezett (Délegyháza Község Önkormányzat tulajdonában álló Délegyháza 518/2 hrsz-ú parti sávhoz csatlakozó) víziállás fennmaradására és haszonbérleti szertődésének meghosszabbítására irányul -, s önkormányzati hatósági jogkörében eljárva**

**a víziállás fennmaradásához, valamint a mederhasználati szerződés meghosszabbításához hozzájárul, az alábbi feltételek betartása mellett:**

1. **A határozat tárgyát képező víziállásra az Önkormányzat (továbbiakban: Medertulajdonos) külön rendeletében szabályozott mederhasználati szerződést köt a Kérelmezővel. A mederhasználati szerződésben rögzítésre kerülnek víziállás és a víziállás előtti partszakasz használatával kapcsolatos jogok és kötelezettségek.**
2. **Partszabályozási vagy mederfenntartási munkák akadálytalan elvégzése érdekében a Kérelmező köteles – felhívásra – a víziállást ideiglenesen vagy véglegesen, kártalanítás nélkül (az engedély érvényességi időtartamán belül is) a mederből eltávolítani.**
3. **A felépítmény nélküli víziálláson semmiféle hozzá nem tartozó tárgy nem tárolható, azon (korlát, ülőpad, ülőpadot lefedő mobil esőtető kivételével) tartósan nem rögzíthető.**
4. **A víziálláshoz vezető parti lejárót úgy kell kialakítani, hogy az a természetes part állékonyságát vagy partvédőmű állagát ne veszélyeztesse, a parti nádas állományát ne veszélyeztesse. A parti lejárót és környezetét lezárni és lekeríteni tilos.**
5. **A víziálláson jól láthatóan és maradandóan fel kell tüntetni az engedélyes (Kérelmező) nevét, valamint a víziállás nyilvántartási számát.**
6. **A víziállás nem rendeltetésszerű használata, illetve nem megfelelő karbantartása esetén a Kérelmező kártalanítás nélkül – felhívásra – köteles a víziállást a mederből eltávolítani.**
7. **A Kérelmező folyamatosan köteles gondoskodni a víziállás biztonságos megközelíthetőségének, a víziállás biztonságos használatának feltételeiről.**
8. **A víziállás tervezett átalakításához köteles engedélyt kérni a meder tulajdonosától.**
9. **A Kérelmező köteles betartani a vizek tisztaságára, a vízi- és parti növényzet védelmére, a parti terület köztisztaságára vonatkozó külön jogszabályokat.**

**A fenti feltételek betartása mellett a víziállás használatát a Kérelmezőnek – a hatályos rendeletnek megfelelően – a szerződés megkötésétől számított öt évig engedélyezem.**

**Jelen határozat ellen fellebbezésnek helye nincs. Jelen határozat ellen a kézbesítést követő 30 napon belül a Budapest Környéki Közigazgatási és Munkaügyi Bírósághoz címzett, Délegyháza Község Önkormányzatához benyújtott keresettel lehet élni. A benyújtott keresetlevelet Délegyháza Község Önkormányzata a benyújtástól számított 15 napon belül – az ügy irataival együtt – a határkörrel és illetékességgel rendelkező Budapest Környéki Közigazgatási és Munkaügyi Bírósághoz továbbítja.**

**Indokolás**

**Jani Péter (……………………... szám alatti lakos, a továbbiakban: Kérelmező) kérelemmel fordult Délegyháza Község Önkormányzat Képviselő – testülete felé, melyben a II. számú tóban jogszerűen elhelyezett, nyilvántartásunkban II/54. számon szereplő stégjéhez kéri a Képviselő - testület fennmaradási engedélyét. A kérelem tartalmát, a helyszín térképkivonatát, a tulajdonviszonyokat, valamint a kérelemhez csatolt iratokat és az önkormányzat nyilvántartását megvizsgálva megállapítható, hogy a víziállás kérelmezett fennmaradása az önkormányzati tulajdonú vizeken (bányatavakon) víziállások létesítésének és fenntartásának, valamint mederhasználatának szabályozásáról szóló módosításokkal egységes szerkezetű 5/2009. (II.18.) rendeletben (továbbiakban: Rendelet) előírt feltételeknek megfelel, a Rendelet korlátozó-tiltó rendelkezéseibe nem ütközik.**

**A fenti tényállás, valamint a hivatkozott jogszabályok alapján Délegyháza Község Önkormányzatának Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (továbbiakban Kat.) 46.§-ának (4) bekezdése alapján a Képviselő-testület jogkörében eljárva a határozatát a 2016. évi CL. törvényben (továbbiakban: Ákr.) szabályozott eljárásban hozta meg.**

**A fellebbezés lehetőségét az Ákr. 116. §. (4) bekezdése zárja ki, a jogorvoslati jogot az Ákr. 112. § és 114.§ biztosítja. A határkörrel és illetékességgel rendelkező Budapest Környéki Közigazgatási és Munkaügyi Bíróság hatáskörét és illetékességét a közigazgatási perrendtartásról szóló 2017. évi I. törvény 12. § (1) bekezdése és 13.§ (2) és (3) bekezdése állapítja meg.**

**Határidő: azonnal**

**Felelős: Polgármester**

k.m.f.

dr. Riebl Antal dr. Molnár Zsuzsanna

polgármester jegyző